Un bărbat din Alba Iulia a fost reținut de polițiști după ce a fost oprit în trafic. Acesta conducea o mașină, fiind sub influența alcoolului.
Potrivit IPJ Alba, luni, 6 mai, în jurul orei 18.40, polițiștii rutieri din Alba Iulia au depistat un bărbat de 42 de ani, din Alba Iulia, în timp ce conducea un autoturism.
Acesta se afla sub influența băuturilor alcoolice. A fost oprit pe strada Tulnicului din Alba Iulia.
Aparatul etilotest a indicat valoarea de 1,12 mg/l alcool pur în aerul expirat. Bărbatul a fost condus la spital unde i-au fost recoltate mostre de sânge, în vederea stabilirii alcoolemiei.
Față de conducătorul auto, polițiștii au luat măsura reținerii, pentru 24 de ore.
Va fi prezentat Parchetului de pe lângă Judecătoria Alba Iulia, pentru dispunerea măsurilor legale.
Cercetările sunt continuate.
Urmăriți Alba24.ro și pe Google News
Dacă ți-a plăcut articolul: